L'Ajuntament llança una enquesta sobre el Pla Urbà d'Actuació Municipal
07 d’abril 2022

![](/media/jetjf0mx/c_puammini.jpg?width=850&height=566.9886363636364)

L'Ajuntament de Sagunt inicia un procés participatiu per a identificar els principals reptes urbans als quals s'enfronta Sagunt, de cara a aconseguir els Objectius de l'Agenda Urbana Espanyola (AUE). Es tracta d'una enquesta oberta a la ciutadania i a la qual es pot accedir a través del següent [enllaç](https://docs.google.com/forms/d/e/1FAIpQLSfbc2FBdxRtskSzDLAFZbPB2zUA7BbUq8NY2o8DOq3npUdfVw/viewform).

En este sentit, la regidora delegada de Participació Ciutadana, Ana María Quesada, ha manifestat que esta enquesta «**és un instrument important de planificació per al nostre municipi, i el text definitiu serà aprovat pel Ple de la Corporació Municipal**».

![](/media/hxoog0su/c_ana_maria_quesada_img_3749.jpg?width=400&height=267&mode=max)Així mateix, en el procés de definir la millor manera d'afrontar estos problemes i reptes se sol·licita la participació de la ciutadania per a suggerir accions i mesures a desenvolupar en el municipi amb la finalitat de donar compliment als objectius de la AUE, en el marc de la redacció del Pla d'Actuacions Municipals de Sagunt. D'este aspecte, Quesada ha remarcat que «**ens han demanat col·laboració en la part que precisa d'una acció participativa ciutadana prèvia a l'elaboració de les conclusions. També en la línia que seguim tota la legislatura de fer partícip a la ciutadania del nostre municipi en tot allò i de totes aquelles formes que estan al nostre abast i que veiem més eficaces**».

D'altra banda, Quesada ha indicat que sobretot, esta enquesta va en relació amb els Objectius de Desenvolupament Sostenible (ODS) i l'Agenda Urbana 2030, amb temes com: els espais urbans, les zones verdes, l'atenció ciutadana i com millorar-la; de trànsit, mobilitat, de la bretxa digital per a majors i la bretxa digital en general, i la comunicació amb les administracions públiques. També la demografia i l'habitatge, de facilitar l'accés a l'habitatge per a joves, dels centres històrics del municipi, d'àrees industrials, així com de la naturalesa i el patrimoni natural, o de medi ambient amb la petjada de carboni o l'adaptació al canvi climàtic. D'altra banda també en relació amb la xarxa d'infraestructures esportives, d'economia circular en general, d'inversions, digitalització empresarial, de l'aprofitament d'aigües pluvials o d'eficiència energètica.

Finalment, la regidora ha destacat que «**esta enquesta està disponible a qualsevol ciutadà o ciutadana, hi ha un espai també per a una aportació de projectes concrets de la ciutadania, tant siga una entitat com una persona independent**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-llanca-una-enquesta-sobre-el-pla-urba-d-actuacio-municipal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-llanca-una-enquesta-sobre-el-pla-urba-d-actuacio-municipal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-llanca-una-enquesta-sobre-el-pla-urba-d-actuacio-municipal/ "Linked In")
*   [](mailto:?body=https://aytosagunto.es/va/actualitat/l-ajuntament-llanca-una-enquesta-sobre-el-pla-urba-d-actuacio-municipal/)